- Hindi News
- National
- सोशल मीडिया में बाली ने किया खुलासा, सपंत्ति आैर आय का पूरा ब्योरा करेंगे सार्वजनिक
सोशल मीडिया में बाली ने किया खुलासा, सपंत्ति आैर आय का पूरा ब्योरा करेंगे सार्वजनिक
शिमला | परिवहनमंत्री जीएस बाली ने अपनी संपत्ति आैर इससे होने वाली आय का खुलासा करने की बात कही है। सोशल मीडिया पर उन्होंने साफ किया है कि कुछ नेता उन पर झुठे आरोप लगा रहे हैं। प्रदेश में वे ही रोजगार सृजन, वित्तीय संसाधन जुटाने से लेकर बेरोजगारों की बात कर रहे हैं। इसलिए इन मुद्दों से आम जनता का ध्यान बांटने के लिए उन पर झुठे आरोप लगाए जा रहे हैं। वे पारदर्शी राजनीति में विश्वास रखते हैंै। इस देखते हुए 31 मार्च को वे अपनी संपत्ति से लेकर सभी साधनों से होने वाली आय का ब्योरा जनता के सामने रखेंगे। जनता के बीच जीने वाली जिंदगी पारदर्शिता लाने के लिए ये कदम उठाया जाएगा। उन्होंने कहा कि अपने वित्तीय खातों को खुली किताब की तरह रखना मेरा सिद्धांत है। झूठे हमलों का सही जवाब देने का भी यही तरीका है। इसके बाद मंत्रियों, सीपीएस, विधायकों पर संपत्ति का खुलासा करने का दबाव बनेगा।
tgl_Latn sot_Latn hin_Deva hin_Deva hin_Deva